Primele măsuri după dezvăluirile legate de profesorul Alfred Bulai. SNSPA: „Considerăm că un astfel de comportament este inacceptabil și dăunător mediului academic”
Conducerea Școlii Naționale de Studii Politice și Administrative (SNSPA) a anunțat luni, 29 iulie, că a cerut o analiză urgentă și detaliată a situației, după ce o investigație SNOOP.ro a scos la iveală faptul că sociologul Alfred Bulai, în calitate de profesor, obișnuia să facă avansuri sexuale studentelor și chiar să întrețină relații sexuale cu ele.